AIŠKINAMASIS RAŠTAS

Dėl Molėtų rajono savivaldybės tarybos 2017 m. gruodžio 21 d. sprendimo Nr. B1-238 „Dėl Molėtų rajono savivaldybės vietinės rinkliavos už leidimo išdavimą prekiauti ar teikti paslaugas savivaldybės tarybos nustatytose viešosiose vietose nuostatų patvirtinimo“ pakeitimo

1. Parengto tarybos sprendimo projekto tikslai ir uždaviniai:

Sprendimo projekto tikslas – papildyti Molėtų rajono savivaldybės vietinės rinkliavos už leidimo išdavimą prekiauti ar teikti paslaugas savivaldybės tarybos nustatytose viešosiose vietose nuostatus, patvirtintus Molėtų rajono savivaldybės tarybos 2017 m. gruodžio 21 d. sprendimu Nr. B1-238 (toliau – Nuostatai), ir nustatyti, kad vietinės rinkliavos dydžiai už leidimo išdavimą prekiauti ar teikti paslaugas Molėtų mieste savivaldybės tarybos nustatytose viešosiose vietose:

1.1. 2022 m. įsigyjant leidimą ne trumpesniam kaip 8 mėnesių laikotarpiui, vietinės rinkliavos dydžiai, nurodyti Nuostatų 7 punkte, sumažinami 50 procentų nuo einamųjų metų gegužės 1 d. iki gruodžio 31 d.;

1.2. įsigyjant leidimą ne trumpesniam kaip 12 mėnesių laikotarpiui, vietinės rinkliavos dydžiai, nurodyti Nuostatų 7 punkte sumažinami 50 procentų nuo einamųjų metų sausio 1 d. iki gruodžio 31 d.;

1.3.esant galimybei pasinaudoti keliomis lengvatomis, gali būti taikoma tik viena pasirinkta lengvata.

2. Siūlomos teisinio reguliavimo nuostatos:

Priėmus šį sprendimą, fiziniai ir juridiniai asmenys, įsigydami leidimą prekiauti ar teikti paslaugas Molėtų mieste savivaldybės tarybos nustatytose viešosiose vietose 2022 metais ne trumpesniam kaip 8 mėnesių laikotarpiui, nuo 2023 metų - ne trumpesniam kaip 12 mėnesių laikotarpiui, mokės 50 proc. mažesnę vietinę rinkliavą. Esant galimybei pasinaudoti keliomis lengvatomis, galės būti taikoma tik viena pasirinkta lengvata.

3. Laukiami rezultatai:

Teigiamos pasekmės – bus palengvinta finansinė našta prekeiviams ir paslaugų teikėjams nuo einamų metų sausio 1 d. iki einamų metų gruodžio 31 d. Bus ženkliai sumažinta administracinė našta.

Neigiamos pasekmės – sumažės vietinės rinkliavos įmokos į savivaldybės biudžetą.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

Vietinės rinkliavos dydžių keitimą inicijuoja Molėtų rajono savivaldybės administracija, atsižvelgusi į Molėtų rajono smulkiųjų verslininkų siūlymą.